Държавен вестник, бр. 90, 2000 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  90
изпълнение на Наредбата за условията и реда
за издаване на визи от дипломатическите и
консулските представителства на Република
България, приета с Постановление № 35 на
Министерския съвет от 1999 г. (обн., ДВ, бр. 20
от 1999 г.; изм. и доп., бр. 43 от 2000 г.).
Чл. 21. В заповедите по чл. 19, ал. 2 и чл. 20,
ал. 3 се посочват формата и срокът на докто-
рантурата, научният ръководител и научното
звено, в което ще се обучава докторантът.
Чл. 22. (1) Научните организации осигуря-
ват езиковата и специализираната подготовка
на чужденците, приети за докторанти в Репуб-
лика България.
(2) Езиковата и специализираната подготов-
ка се организира от висшите училища в депар-
таменти, които отговарят на изискванията на
чл. 26а от Закона за висшето образование.
Чл. 23. (1) Обучението на докторантите се
провежда по учебна документация, която об-
хваща учебен план и учебни програми.
(2) Обучението за придобиване на езикови и
специализирани знания е с продължителност
не по-малко от 6 месеца и се извършва в учебни
групи с численост не повече от 10 души.
(3) Езиковата и специализираната подготов-
ка на докторантите се осъществява чрез изуча-
ване на задължителни учебни дисциплини, раз-
пределени в 2 групи при минимален хорариум,
както следва:
1. за хуманитарните специалности—българ-
ски език—550 учебни часа;
2. за всички останали специалности—бъл-
гарски език—430 учебни часа, и специализира-
ни учебни дисциплини—230 часа.
Чл. 24. (1) Обучението по български език
завършва с писмен и устен изпит, който се по-
лага пред комисия.
(2) Специализираната подготовка завършва
с изпити по всички учебни дисциплини, пред-
видени в учебния план, които се полагат пред
комисия.
Чл. 25. На лицата, успешно завършили ези-
ковата и специализираната подготовка, се из-
дава свидетелство по образец, утвърден от ми-
нистъра на образованието и науката.
Раздел IV
Обучение на докторантите
Чл. 26. (1) Обучението на докторантите се
осъществява по индивидуален учебен план.
(2) Индивидуалният учебен план се изготвя
от докторанта и научния му ръководител и след
обсъждането му в съответното научно звено се
утвърждава от научния съвет.
Чл. 27. (1) С индивидуалния учебен план се
определят:
1. темата на дисертационния труд;
2. изпитите и сроковете за полагането им;
3. посещението на определен цикъл лекции
и упражнения, участието в курсове, семинари,
конференции и други публични научни изяви;
4. етапите и сроковете за подготовка на ди-
сертационния труд.
(2) Промяна на темата на дисертационния
труд се допуска по изключение с решение на
научния съвет, но не по-късно от 3 месеца пре-
ди срока, определен за представяне на дисерта-
ционния труд за защита.
Чл. 28. Докторантите полагат изпитите по
индивидуалния учебен план пред назначени от
ръководителя на научната организация коми-
сии в състав от най-малко 3 хабилитирани лица
и с участието на научния ръководител на док-
торанта.
Чл. 29. Срокът на докторантурата може да
се удължава по обективни причини до 6 месеца
със заповед на ръководителя на научната орга-
низация след съгласуване с научния ръководи-
тел по предложение на научния съвет.
Чл. 30. Докторантите имат право да прекъс-
ват обучението си, да се преместват в друга
научна организация или в друга форма на обу-
чение при условия и по ред, определени в пра-
вилниците на научните организации.
Чл. 31. Най-малко веднъж годишно научни-
те организации, които подготвят докторанти,
обсъждат изпълнението на индивидуалните
планове на докторантите и състоянието на док-
торантурата.
Раздел V
Финансово и материално-техническо
осигуряване
Чл. 32. (1) Научните организации предоста-
вят на докторантите материална база и средст-
ва, необходими за разработването на дисерта-
ционния труд.
(2) Организации, които са заинтересувани
от резултатите на съответния дисертационен
труд, могат да предоставят на докторантите
материална база и средства, необходими за
подпомагане на разработването му.
Чл. 33. (1) Средствата за финансовото и
материалното осигуряване на разработваните
дисертационни трудове се утвърждават ежегод-
но от ръководителя на научната организация
по видове разходи—разходи за издръжка на
обучението и социално-битови разходи.
(2) Финансирането на експерименталната
работа за всеки дисертационен труд се извърш-
ва по отделни годишни план-сметки, утвърде-
ни от ръководителя на научната организация.
Допълнителна разпоредба
§ 1. Научните организации създават за всеки
докторант база от данни. Организациите съхра-
няват всички материали и документи, отнасящи
се до работата на докторанта, по подготовката и
разработването на дисертационния труд.
Заключителна разпоредба
§ 2. Наредбата се приема на основание чл. 8 от
Закона за научните степени и научните звания.
63836